**Priznanja ACS 2025: Prijavite navdihujočo zgodbo!**

*Z veseljem sporočamo, da so prijave na* [*razpis*](https://www.acs.si/wp-content/uploads/2024/11/Razpis-za-priznanja-ACS-2025.docx) *za priznanja Andragoškega centra Slovenije (ACS) odprte! Iščemo izjemne zgodbe posameznikov in ustanov, ki s svojo predanostjo, inovativnostjo in pogumom na področju vseživljenjskega učenja premikajo meje, spodbujajo, opogumljajo ter puščajo trajen pečat. Prijavite navdihujočo zgodbo [tukaj](https://web.acs.si/obrazci/priznanja-acs/)!*

Priznanja ACS so že od leta 1997 simbol priznanja tistim, ki z zgledi navdušujejo in opogumljajo. Doslej je bilo izbranih že skoraj 250 prejemnikov priznanj ACS! V okviru projekta *Ozaveščanje za vseživljenjsko učenje* ter kampanje *Lahko.si*, bomo v prihodnjih petih letih aktivno promovirali prepoznavnosti dobitnikov priznanj in njihovih izjemnih zgodb. S tem želimo spodbuditi posameznike vseh starosti, da se pogumno podajo na pot raziskovanja novih znanj in spretnosti.

**Izjemne zgodbe vseživljenjskega učenja**

Priznanja ACS niso namenjena le prepoznavanju dosežkov, temveč tudi deljenju zgodb, ki opogumljajo. Prenovljen koncept priznanj ACS smo zaobjeli v animiranem videu, ki na inovativen način predstavlja pravilnik razpisa ter vas vodi skozi prijavni postopek.

* Video

Video portreti preteklih dobitnikov priznanj ACS so dostopni na spletnih straneh [Lahko.si](http://www.lahko.si) in [Tedni vseživljenjskega učenja](https://tvu.acs.si/priznanja/dobitniki/).

**Prijavite navdihujočo zgodbo, ki premika meje**

Vabimo vas, da do **20. januarja 2025** prijavite navdihujočo zgodbo posameznika, skupine ali ustanove, ki s svojim zgledom premika meje vseživljenjskega učenja. Regijske komisije bodo najprej izbrale **12 regijskih dobitnikov priznanj ACS**,ki bodo predstavljeni na nacionalnem odprtju TVU. Na ravni države bo med njimi s spletnim glasovanjem na portalu [Lahko.si](https://lahko.si/) izbrana **NAJzgodba VŽU**. Zmagovalnemu dobitniku bo na zaključni slovesnosti TVU podeljena v ta namen oblikovana skulptura.

Natečajna dokumentacija vsebuje:

* [besedilo razpisa](https://www.acs.si/wp-content/uploads/2024/11/Razpis-za-priznanja-ACS-2025.docx),
* [prijavne obrazce](https://web.acs.si/obrazci/priznanja-acs),
* [pravilnik o priznanjih ACS](https://tvu.acs.si/wp-content/uploads/2024/11/Pravilnik-PRIZNANJA-ACS-2024_koncni.pdf).

Z zgledi izjemnosti želimo spodbuditi kulturo učenja v naši družbi in prepoznati tiste, ki s svojim znanjem in dosežki opogumljajo ter povezujejo. Priznanja ACS so poklon pogumu, vztrajnosti in moči volje, ki jih utelešajo posamezniki in skupnosti.

Pridružite se nam na poti spodbujanja vseživljenjskega učenja in soustvarjajte navdihujoče zgodbe prihodnosti!

***Za dodatne informacije*** *glede razpisa lahko pokličete oziroma pošljete sporočilo   
Darijanu Novaku (T: 01 5842 582, E:*[*darijan.novak@acs.si*](mailto:darijan.novak@acs.si)*).*